| Medaljeoversikt |
| --- |
| Konkurrerte for De britiske Jomfruøyers flagg De britiske Jomfruøyer |
| Friidrett Verdensmesterskap |
| Sølv | Budapest 2023 | 400 m hekk |
| Friidrett Diamond League |
| Gull | Diamond League 2017 | 400 m hekk |
| U20-VM i friidrett |
| Bronse | Bydgoszcz 2016 |  400 m hekk |
| CARIFTA Games |
| Bronse | Martinique 2014 |  400 m hekk (U18) |

**Kyron McMaster** (født 3. januar 1997) er en friidrettsutøver fra De britiske Jomfruøyer som konkurrerer i sprintløp, hovedsakelig 400 meter hekk. Hans fremste internasjonale meritt er seier i finalen i Diamond League 2017 og sølv på 400 m hekk i VM i friidrett 2023 i Budapest.

Han vant 400 meter hekk under Diamond League i Zürich 2018.

Idrettskarriere
---------------

### 2012

McMaster deltok i Junior-CAC-mesterskapet i friidrett 2012 (Central American and Caribbean Junior Championships), og kom der på sjuendeplass i høydehopp, og ble slått ut i innledningsheatet på 400 meter med 12. beste tid.

### 2013

Han deltok i U17-klassen i CARIFTA Games 2013, og kom på femteplass på 400 meter og sjuendeplass på 200 meter. I Ungdoms-VM i friidrett 2013 i Donetsk deltok han på 200 og 400 meter. På 200 meter kom han på sjetteplass i sitt forsøksheat, med tiden 22,55, som var 62. beste tid totalt, og han gikk ikke videre til semifinalene. Også på 400 meter ble han slått ut i forsøksheatet, med 46. beste tid totalt.

### 2014

I CARIFTA Games 2014 deltok McMaster i U18-klassen og fikk der bronse på 400 meter hekk (84 cm), bak Jaheel Hyde fra Jamaica og Rivaldo Leacock fra Barbados. På 400 meter kom han på sjetteplass.

Den 28. juni satte han personlig rekord på 400 meter, med 48,10. I juli deltok han i Junior-VM i friidrett 2014 i Eugene, men ble slått ut i forsøksheatet på 400 meter hekk, der han løp på 54,21. Han deltok igjen på 400 meter hekk under Sommer-OL for ungdom 2014 (Youth Olympic Games), men ble diskvalifisert. 

### 2015

Han deltok på 400 meter hekk i det panamerikanske juniormesterskapet i 2015, og fikk raskeste tid i forsøksheatet. Han fullførte imidlertid ikke finalen.

### 2016

I finalen på 400 meter hekk i U20-VM i friidrett 2016 satte han nasjonal juniorrekord, med tiden 49,56 og kom på tredjeplass bak Jaheel Hyde og Taylor McLaughlin.

### 2017

Han representerte De britiske Jomfruøyer under VM i friidrett 2017, men ble diskvalifisert i forsøksheatet på 400 meter hekk. I Diamond League 2017 kvalifiserte han seg til finalen, som var Weltklasse Zurich. Han vant finalen, med tiden 48,07.

### 2021

Han representerte De britiske Jomfruøyer og kom på 4. plass på 400 meter hekk under Sommer-OL 2020 i Tokyo.

Referanser
----------

1. ↑   World Athletics Database, World Athletics utøver-ID 282607[Hentet fra Wikidata]
2. ↑
3. ↑  WJAH - *CCLC 2012*,
 besøkt 24. august 2017.
4. ↑  IAAF - *8th IAAF World Youth Championships*, besøkt 24. august 2017.
5. ↑  Athletics NACAC - *2014 CARIFTA Games*, besøkt 24. august 2017.
6. ↑  IAAF - *Kyron McMaster - Progresion*, besøkt 24. august 2017.
7. ↑  Delta Timing - *Event 18 Men 400 Metre Hurdles Junior - Preliminaries*, besøkt 25. august 2017.
8. ↑  Delta Timing - *Event 18 Men 400 Metre Hurdles Junior - Finals*, besøkt 25. august 2017.
9. ↑  «Athletics – Men's 400m Hurdles - Final - Results» (PDF) **(engelsk)**. olympics.com. 1. august 2021. Arkivert fra originalen (PDF) 3. august 2021. Besøkt 20. august 2021.

Eksterne lenker
---------------

* (en) Kyron McMaster – Olympics.com Rediger på Wikidata

* (en) Kyron McMaster – Olympic.org Rediger på Wikidata

* (en) Kyron McMaster – Olympedia Rediger på Wikidata

* (en) Kyron McMaster – World Athletics Rediger på Wikidata

* (en) Kyron McMaster – Diamond League Rediger på Wikidata
* (en) Profil hos All-Athletics Arkivert 8. august 2017 hos Wayback Machine.